রিভিউয়ের সঠিক প্রয়োগ যদি কেউ করতে পারেন, তাহলে তিনি মহেন্দ্র সিংহ ধোনি। মাহির থেকে ভাল কেউ এই সিদ্ধান্ত নিতে পারেন না। অতীতে দেখা গিয়েছে মাহিই রিভিউ সিস্টেমের জন্য ‘কল’ করেছেন। তা দেখে অধিনায়ক বিরাট কোহলি হেসে খুন। শ্রীলঙ্কার মাটিতে বসেছে ওয়ানডে সিরিজ। রবিবার প্রথম ওয়ানডে-তে শ্রীলঙ্কাকে মাটি ধরিয়েছে কোহলির ভারত।
ম্যাচের ১৭.২ ওভারের কথা। উইকেটের নেশায় বুঁদ কোহলি ডিআরএস চাইতে উদ্যত। কিন্তু ত্রাতা সেই ধোনি। এগিয়ে এলেন তিনি। কোহলিকে বোঝালেন, রিভিউ নেওয়াটা ঠিক হবে না।

এই বিষয়ে অন্যান্য খবর

ধোনিকে অসম্মান এক ভক্তের। জবাবে মাহি যা করলেন, তাতে বোল্ড সেই ভক্ত
ধোনিকে এবার দেখা যাবে এই বিজ্ঞাপনে, এমন অবতারে তাঁকে আগে দেখা যায়নি


যুজবেন্দ্র চহাল তখন বল করছিলেন। শ্রীলঙ্কার ব্যাটসম্যান ছিলেন কুশল মেন্ডিস। চহালের ডেলিভারি মেন্ডিসসের পেটে লাগে। ভারতীয়রা আউটের আবেদন করেন। কিন্তু আম্পায়ার আউট দেননি। কোহলি তখন উইকেট তোলার নেশায় রিভিউ নেওয়ার জন্য মুখিয়ে। এই সময়ে ধোনি এগিয়ে আসেন। বোঝান কোহলিকে। পরে যখন রিপ্লে দেখানো হয়, তখন দেখা যায় ধোনি একদম ঠিক।